A NASA feltérképezte a világűrből az európai hőhullámot – Alternativ Energia
Kezdőlap / Rovatok / Zöldinfó / Környezetvédelem / A NASA feltérképezte a világűrből az európai hőhullámot
A NASA bolygókutató központja, a pasadenai Jet Propulsion Laboratórium által kiadott közlemény szerint a négy város esetében június 27-én és 28-án mérte a földfelszíni hőmérsékletet az ECOSTRESS (Ecosystem Spaceborne Thermal Radiometer Experiment on Space Station). A NASA honlapján közzétett hőtérképeken a melegebb térségek vörös, a hűvösebbek kék színűek. A felvételek jól jelzik, hogy minden város központjában jóval melegebb van, mint az azokat övező térségekben a városi hőszigethatás miatt. Az adott időszakban a földfelszíni hőmérséklet 25-30 Celsius-fok volt kora reggel, ami azt jelzi, hogy az előző napi hőt tárolta a nagy hőtárolásra képes földfelszín, mint az aszfalt, a beton vagy a vizes helyek, amelyek képtelenek voltak kibocsátani magukból hőt a következő napig. Az általuk tárolt hő a következő nap még magasabb napközbeni hőmérsékletet eredményezett, egyes helyeken akár 40 Celsius-fokot – olvasható a közleményben. Az ECOSTRESS missziót tavaly küldték fel a Nemzetközi Űrállomásra azzal acéllal, hogy tanulmányozza a Földön lévő növényzet egészségi állapotát, vízháztartását, de a rendszer képes a hőhullámok megfigyelésére is.
ECOSTRESS NASA extrém időjárás globális felmelegedés hőhullám időjárás NASA	2019-07-24
CímkékECOSTRESS NASA extrém időjárás globális felmelegedés hőhullám időjárás NASA
Előző Turisztikai mágnessé akarja változtatni a csernobili tiltott zónát az ukrán elnök
Következő Magyarországon is van még egy őserdőfolt